Hvernig gæti Úkraína tryggt öryggi sitt gagnvart voldugum og ásælnum granna í norðri ? Menn hefðu áhyggjur af stjórnmálaspillingu í Úkraínu og eflaust ekki að ástæðulausu , bætti Hannes við . En spillingu mætti minnka með því að flytja ákvarðanir frá skriffinnum og stjórnmálamönnum til einkaaðila , sem rækju fyrirtæki sín á eigin ábyrgð . Þátttaka Hannesar í ráðstefnu ECR var liður í samstarfsverkefni RNH og ACRE , Evópusamtaka íhaldsmanna og umbótasinna , um „ blágrænan kapítalisma “ . Þetta hefði Adam frá Brimum orðað svo , að Íslendingar hefðu ekki annan konung en lögin . Sigurður Nordal hefði réttilega bent á , að Egill hefði verið „ fyrsti einstaklingurinn “ , með sérstakt svipmót og ekki skilgreinanlegur einvörðungu af uppruna sínum . Ritgerð Hannesar vakti mikla athygli í Svíþjóð , og mælti Svenska Dagbladet með henni 9. nóvember á leiðarasíðu sinni . Seinni hlutinn í verki Hannesar er um Anders Chydenius og birtist eftir viku . Rannsóknastjóri RNH , dr. Hannes H. Gissurarson prófessor , flytur þrjá fyrirlestra erlendis næstu daga . Í Kænugarði ræðir hann 8. nóvember um frjáls alþjóðaviðskipti og vanda Úkraínu . Færir hann rök fyrir því , að við frjáls alþjóðaviðskipti geti stjórnmálaeiningar smækkað , þar sem þær geti nýtt sér kosti hinnar alþjóðlegu verkaskiptingar , enda hafi sú orðið raunin á . Þess vegna hafi ekki verið óhagkvæmt fyrir Noreg að skilja við Svíþjóð , Ísland við Danmörku og Úkraínu við Rússland . Vilji Úkraínumenn fara varlega í skiptum við sína voldugu granna í norðri , þá gæti verið skynsamlegur kostur fyrir þá að gerast aðilar að Evrópska efnahagssvæðinu , EES , í stað þess að ganga í Evrópusambandið og Atlantshafsbandalagið . Aðildin að EES hafi í meginatriðum verið Íslendingum hagkvæm . Í Vínarborg 13. nóvember ræðir Hannes um rætur sumra stjórnmálahugmynda Friedrichs von Hayeks í hagfræðikenningum Carls Mengers . Báðir leggi þeir Menger og Hayek áherslu á , að markaðurinn sé þróun , en ekki niðurstaða , þessi þróun taki tíma og sé undirorpin áhættu og óvissu . Menger taldi eitt helsta rannsóknarverkefni félagsvísinda vera , hvernig stofnanir og venjur gætu sprottið upp , án þess að nokkur hefði skapað þær , og haft góð ( eða vond ) áhrif . Nefndi hann í því sambandi málið , venjurétt , peninga og markað . Hayek er honum sammála , en spyr , hvernig hin fjölbreytta og farsæla menning Vesturlanda hafi skapast þrátt fyrir drjúgar takmarkanir einstaklingsbundinnar skynsemi . Svar hans er , að í frjálsu hagkerfi geti menn nýtt sér þekkingu hver annars og um leið með tilgátum og tilraunum , höppum og glöppum , skapað nýja þekkingu . Hayek kom til Íslands 1980 , flutti tvo fyrirlestra og hafði mikil áhrif . Í Poitiers 15. nóvember ræðir Hannes um útkomu hins umdeilda rits Úr álögum ( Out of the Night ) eftir Jan Valtin , réttu nafni Richard Krebs , á Íslandi árið 1941 . Íslenskir kommúnistar hömuðust gegn ritinu , sem lýsti erindrekstri Krebs fyrir Alþjóðasamband kommúnista , aðallega á öndverðum fjórða áratug . Háðu Halldór Kiljan Laxness og Benjamín Eiríksson harða ritdeilu um málið , en Hannes greinir frá leyndarmáli , sem þeir geymdu báðir og nær einir . Kommúnistum tókst að koma í veg fyrir , að MFA , Menningar - og fræðslusamband alþýðu , gæfi út seinni hluta ritsins , og gáfu „ Nokkrir félagar “ það loks út árið 1944 . Almenna bókafélagið endurútgaf bókina árið 2015 . Í rannsóknum sagnfræðinga hefur komið í ljós , að margt af því , sem Valtin fullyrti og þótti á sínum tíma ótrúlegt , fær staðist , til dæmis að íslenskir kommúnistar á skipum Eimskipafélagsins smygluðu leyniskjölum á milli landa fyrir Komintern . Þátttaka Hannesar í fyrri ráðstefnunum tveimur er liður í samstarfsverkefni RNH og ACRE , Evrópusamtaka íhaldsmanna og umbótasinna , um „ Blágrænan kapítalisma “ , en í þriðju ráðstefnunni í öðru samstarfsverkefni með sama aðila um „ Evrópu fórnarlambanna “ . Pólski sagnfræðingurinn dr. Łukasz Kamiński var endurkjörinn forseti Evrópuvettvangs um minningu og samvisku á ársfundi hans 3. – 6. nóvember 2019 , sem haldinn var í Tirana International Hotel í Tirana , höfuðborg Albaníu . RNH er aðili að Evrópuvettvangnum , sem hefur þann tilgang að halda uppi minningu fórnarlamba alræðisstefnunnar , nasisma og kommúnisma , með ráðstefnum , útgáfu og annarri starfsemi . Nýlega lýsti Evrópuþingið yfir sérstökum stuðningi við vettvanginn . Sat prófessor Hannes H. Gissurarson fundinn fyrir hönd RNH , en skipulagningu hans annaðist dr. Jonila Godole , forstöðukona Stofnunar um lýðræði , fjölmiðla og menningu í Albaníu , og fórst henni það vel úr hendi . Mánudaginn 4. nóvember var farið til bæjarins Shkodra nálægt landamærunum við Svartfjallaland , en þar var miðstöð andstöðunnar við ógnarstjórn kommúnista 1944 – 1991 . Gekk alræðisstjórn Envers Hoxha svo langt að lögleiða guðleysi og sprengja upp allar moskur og kirkjur landsins eða breyta þeim í kvikmyndahús , líkamsræktarstöðvar eða vörugeymslur . Í Shkodra var opnuð farandsýning um „ Alræði í Evrópu “ og síðan haldið til þorpsins Fishta og snæddur hádegisverður í frægum veitingastað þar í grennd , Mrizi i Zanave . Þriðjudaginn 5. nóvember fóru fram hefðbundin ársfundarstörf , og var skipulagsreglum vettvangsins breytt nokkuð til að auðvelda afgreiðslu mála og stjórnarmönnum fjölgað úr fimm í sjö . Síðan var haldin málstofa um varðveislu minninga í Albaníu og annars staðar í Evrópu . Eftir það var farið í „ Hús laufanna “ , sem var upphaflega mæðraheimili , en seinni hluta stríðsins hafði Gestapo aðsetur þar . Eftir valdatöku kommúnista haustið 1944 kom leynilögregla þeirra sér fyrir í húsinu , en nú er þar safn um kúgun þeirra . Voru þar sýnd hlerunarbúnaður , felumyndavélar og pyndingartæki alræðisstjórnarinnar . Um 34 þúsund manns sátu í fangelsi í tíð kommúnista , og um sex þúsund manns týndu lífi af þeirra völdum . Þar sem Albanir eru um tíu sinnum fleiri en Íslendingar , hefði það samsvarað röskum þrjú þúsund stjórnmálaföngum hér á landi og 600 dauðsföllum . Um kvöldið var matast í veitingahúsinu Millennium Gourmet Restaurant . Miðvikudaginn 6. nóvember var málstofa um samstarf þýsku stofnunarinnar Konrad Adenauer Stiftung við samtök í Albaníu , sem hafa að markmiði að efla þar lýðræði . Þá fóru nokkrir forsvarsmenn vettvangsins , þar á meðal prófessor Hannes H. Gissurarson , á fund utanríkisnefndar Albaníuþings í þinghúsi borgarinnar , og urðu þar fjörugar umræður um uppgjörið við fortíðina í Albaníu og annars staðar . Sérstaklega lét þar að sér kveða þingmaðurinn Ralf Gjona , og mæltist honum vel . Þátttaka RNH í Evrópuvettvangnum er liður í samstarfsverkefni við ACRE , Evrópusamtök íhaldsmanna og umbótasinna , um „ Evrópu fórnarlambanna “ . RNH er aðili að Evrópuvettvangi minningar og samvisku , sem heldur á lofti minningunni um fórnarlömb alræðisstefnunnar , kommúnisma og nasisma , og hefur rannsóknastjóri RNH , dr. Hannes Hólmsteinn Gissurarson prófessor , haldið nokkra fyrirlestra á ráðstefnum vettvangsins og birt ritgerðir í útgáfuverkum hans . Evrópuþingið samþykkti 19. september 2019 ályktun um það , hversu mikilvægt væri fyrir framtíð Evrópu að minnast fórnarlamba alræðisstefnunnar , og skoraði á framkvæmdastjórn Evrópusambandsins að veita Evrópuvettvangnum stuðning . Evrópuþingið lagði í ályktuninni áherslu á minningardag fórnarlamba alræðisstefnunnar , 23. ágúst , en þann dag árið 1939 reyndu kommúnistar og nasistar að skipta með sér miklum hluta Evrópu með svokölluðum griðasáttmála Hitlers og Stalíns , sem undirritaður var í Moskvu og hleypti af stað heimsstyrjöldinni síðari . Ársfundur Evrópuvettvangsins í Bled í Slóveníu 2018 . Rannsóknastjóri RNH er 8. frá v . Ímyndaðu þér að Ísland leitaði til ESB um fríverslunarsamning en sambandið setti í staðinn tvö skilyrði ; annars vegar að þið þyrftuð að segja upp öllum fríverslunarsamningum ykkar við önnur ríki , því sambandið sæi um þá , og hins vegar að Evrópusambandið hefði hér eftir full yfirráð yfir Kópavogi ! “